Diari Oficial de la Generalitat Valenciana


Sumari del DOGV 4300, del 25-07-2002 (2002/8076)

RESOLUCIÓ de 19 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Consell Superior d'Investigacions Científiques (a través del Centre d'Investigacions sobre Desertificació .CIDE) i la Generalitat Valenciana sobre lluita contra la desertificació en l'àmbit forestal (anualitat 2002).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4300

Data del DOGV
:   25-07-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/8076


Data del document
:   19-07-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * desertització
    * cooperació administrativa
    * contaminació del sòl

RESOLUCIÓ de 19 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Consell Superior d'Investigacions Científiques (a través del Centre d'Investigacions sobre Desertificació ?CIDE) i la Generalitat Valenciana sobre lluita contra la desertificació en l'àmbit forestal (anualitat 2002). [2002/X8076]
  
Subscrit, després de la tramitació prèvia reglamentària, entre el Consell Superior d'Investigacions Científiques (a través del Centre d'Investigacions sobre Desertificació ?CIDE) i la Generalitat Valenciana, el 31 de maig de 2002, un Conveni de col·laboració sobre lluita contra la desertificació en l'àmbit forestal (anualitat 2002), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0460/2002, i que figura com a annex d'aquesta resolució.
  
València, 19 de juliol de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Consell Superior d'Investigacions Científiques (a través del Centre d'Investigacions sobre Desertificació - CIDE) i la Generalitat Valenciana, sobre lluita contra la desertificació en l'àmbit forestal (anualitat 2002).
  
València 31 de maig de 2002
  
Reunits:
  
D'una part, l'Honorable Sr. Fernando Modrego Caballero, conseller de Medi Ambient d'acord amb el Decret 6/2000, de 22 de maig, del president de la Generalitat Valenciana, en representació d'esta i expressament facultat per a aquest acte per Acord del Consell de data 30 de maig de 2002.
  
I d'altra, l'Excm. Sr. Rolf Tarrach Siegel, president del Consell Superior d'Investigacions Científiques (d'ara endavant CSIC), Organisme Autònom adscrit al Ministeri de Ciència i Tecnologia, actuant en nom i representació d'aquell segons competència que té atribuïda per l'article 15.1 a) i f) de l'Estatut de l'Organisme Autònom Consell Superior d'Investigacions Científiques, aprovat per Reial Decret 1.945/2000, d'1 de desembre (BOE de 02.12.2000); així com segons el que preveu la disposició addicional tretzena de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener.
  
Ambdues parts es reconeixen mútuament, en la representació amb la qual cadascú intervé, amb capacitat legal i competència per a la formalització del present conveni i a tal efecte,
  
Manifesten:
  
Primer
  
Que d'acord amb el que disposen la Constitució espanyola i l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, de la Generalitat Valenciana posseeix competència exclusiva sobre forests i aprofitaments forestals.
  
Segon
  
Que el Decret 7/2000, de 22 de maig, del president de la Generalitat Valenciana (DOGV núm. 3.755 de 23.05.2000), va assignar a la Conselleria de Medi Ambient les competències en medi ambient i, en conseqüència, les de forests, aprofitaments i serveis forestals.
  
Tercer
  
Que la Conselleria de Medi Ambient per a dur a terme el Pla d'Ordenació Forestal previst en la Llei 3/93, Forestal, està interessada en l'inventari sobre sòls forestals de la Comunitat Valenciana i que en el disseny de les bases de dades corresponents, així com en l'elaboració del Pla General d'Ordenació Forestal, intervenga personal investigador del Centre d'Investigacions sobre Desertificació (CIDE) del CSIC.
  
De conformitat amb l'exposat, acorden la formalització d'aquest conveni, d'acord amb les següents:
  
Clàusules:
  
Primera
  
L'objecte d'aquest conveni és la col·laboració entre ambdues institucions per a investigar en la caracterització, evolució i degradació dels sòls forestals de les províncies de Castelló i València de conformitat amb el pla de treball descrit en la clàusula setena d'aquest conveni, així com l'assessorament científic necessari per a l'elaboració del Pla General d'Ordenació Forestal. Corresponent la investigació al CSIC (a través del Centre d'Investigacions sobre Desertificació, CIDE) i a la Generalitat Valenciana, el seu finançament.
  
Segona
  
La Conselleria de Medi Ambient autoritzarà les despeses i disposarà de crèdit per un import de 161.280,00 euros amb càrrec a la línia T3133000 del programa 55.16.222.65, Restauració i Protecció dels Recursos Naturals, a favor del Consell Superior d'Investigacions Científiques (CSIC), Centre d'Investigacions sobre Desertificació - CIDE, tal i com figura en la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4.158, de 31.12.2001).
  
Tercera
  
L'aportació de la Generalitat Valenciana, amb el límit màxim ressenyat en la clàusula segona, consistirà en el finançament del 100% de les actuacions descrites en la clàusula setena, prèvia certificació de la correcta execució de les activitats realitzades.
  
L'abonament al CSIC es farà de la següent manera:
  
El 30% de l'anualitat s'abonarà a la firma del conveni.
  
El Centre d'Investigacions sobre Desertificació (CIDE) podrà presentar una memòria parcial del treball realitzat, corresponent a la zonificació dels llocs amb major risc de desertificació i la seua metodologia d'estudi (part de la clàusula setena, apartat 7.3), així com els justificants de les despeses ocasionades, en aquell cas, es pagarà el 40% de la totalitat de l'ajuda.
  
La resta s'abonarà a la presentació de la memòria global del treball realitzat, i dels justificants de les despeses ocasionades, com a molt tard l'1 de desembre de 2002.
  
Les memòries i informes seran subscrits pel Dr. Patricio García'Fayos Poveda (apartats 7.1 i 7.2) i el Dr. Juan Sánchez Díaz (apartats 7.3, 7.4 i 7.5), com a responsables científics o persones que els substituïsquen.
  
El pagament es realitzarà prèvia certificació de les despeses ocasionades per a la realització de l'activitat, expedida pel responsable de comptabilitat que corresponga del CSIC.
  
L'esmentada justificació serà aprovada pel director general de Recursos Forestals de la Conselleria de Medi Ambient.
  
Els ingressos al CSIC, es realitzaran en el compte corrent obert al seu nom en el Banc d'Espanya amb el número 9000/0001/20/156621398.1. El termini de pagament serà l'assenyalat en l'article 43 del text refós de la Llei d'Hisenda Pública Valenciana.
  
Quarta
  
La Direcció General de Recursos Forestals de la Conselleria de Medi Ambient expedirà una certificació acreditativa del lliurament dels informes presentats pel CSIC. Una vegada revisats, es remetrà al CSIC, certificats de conformitat o disconformitat amb estos.
  
Cinquena
  
Les dades i informes obtinguts durant la realització del projecte així com els resultats finals tindran caràcter confidencial i no es podran publicar o divulgar sense autorització prèvia recollida per escrit de cada una de les parts. Les conclusions obtingudes, una vegada confirmades, podran ser objecte de publicacions en les quals han de figurar les entitats i persones que han intervingut en el treball, tant de camp com de laboratori, fent esment a este conveni.
  
Sisena
  
El present conveni entrarà en vigor el dia de la seua firma i la seua durada s'estendrà fins al 30 de desembre de l'any 2002. No obstant l'anterior, es podran imputar pel CSIC, les despeses relacionades amb l'objecte del conveni, realitzades a partir de l'1 de gener de 2002.
  
Setena
  
L'objecte dels treballs desenvolupats pel CIDE és la investigació de la desertificació, informació i caracterització dels sòls forestals valencians, així com l'aportació de la cartografia temàtica ambiental existent en suport informàtic i l'assessorament per a la redacció del Pla General d'Ordenació Forestal, amb els següents apartats:
  
7.1 Seguiment en la producció de flors i fruits en espècies anyívoles de la flora forestal.
  
7.2 Optimació de protocols de germinació en espècies d'ús forestal amb llavors que presenten latència.
  
7.3 Zonificació, estudi, seguiment i orientacions de gestió per a la lluita contra la Desertificació en l'àmbit forestal.
  
7.4 L'assessorament científic, necessari per a l'elaboració del Pla General d'Ordenació Forestal.
  
7.5 El CIDE assessorà la Conselleria de Medi Ambient en matèria de sòls. Especialment emetrà informes, dictàmens o altres documents relacionats amb aquestos que se sol·liciten.
  
Huitena
  
L'incompliment del que estableix el present conveni per alguna de les parts, facultarà a l'altra part optar per la resolució del conveni prèvia audiència de la part que haja incomplit.
  
Novena
  
Este document té la naturalesa dels convenis de col·laboració previnguts en l'article 3.1 c) de la Llei de Contractes de les Administracions Públiques, text refós aprovat per Reial Decret Legislatiu 2/2000, de 16 de juny, quedant fora de la regulació de la dita llei, els principis dels quals no obstant s'aplicaran en la resolució de dubtes o llacunes que pogueren plantejar-se. L'orde jurisdiccional contenciós administratiu serà el competent en el coneixement de litigis que eventualment se susciten com a conseqüència de la interpretació o execució del present conveni.
  
I perquè conste, en prova de conformitat les parts signen el present document per triplicat exemplar i a un sol efecte en el lloc i la data indicats en l'encapçalament.
  
El conseller de Medi Ambient,
  
FERNANDO MODREGO CABALLERO
  
El president del Consell Superior d'Investigacions Científiques,
  
ROLF TARRACH SIEGEL